राजस्थान में जाटों की संख्या राज्य की आबादी का 12 से 14 फीसदी है और बेनीवाल का मकसद है सभी जाटों को एकजुट करना। राजस्थान में एक पुरानी कहावत है, “जाट की रोटी, जाट का वोट, पहले जाट को।” फिलहाल राजस्थान में अभी कोई बड़ा जाट नेता नहीं है और इसी खालीपन को भरने और निर्विवादित तौर पर जाटों के प्रयास में हनुमान बेनीवाल। हनुमान बेनीवाल ने भारतीय जनता पार्टी से अलग होकर राष्ट्रीय लोकतांत्रिक पार्टी (आरएलपी) का गठन भी इसीलिए किया है ताकि वो जाटों को एकजुट कर सकें, इस पार्टी में बीजेपी के उन पूर्व नेताओं का साथ आना है जो मुख्यमंत्री वसुंधरा राजे के नेतृत्व से खुश नहीं हैं और न ही उन्हें राजे के नेतृत्व में अपना अच्छा भविष्य देखते हैं। इस पार्टी का लक्ष्य राजे और कांग्रेस के खिलाफ लड़ना है। इस लड़ाई से खुद को साबित करना है और एक नया पॉवर सेंटर बनकर बीजेपी में वापसी करना है। वास्तव में हनुमान बेनीवाल पार्टी का गठन कर कांग्रेस और राजे के खिलाफ चुनावी मैदान में उतरकर खुद को साबित करना चाहते हैं और जब वो ऐसा करने में सफल हो जायेंगे तब बीजेपी में वापसी कर लेंगे। दरअसल, बीजेपी से अलग हो चुके इन नेताओं को बीजेपी से कोई नाराजगी नहीं है बल्कि वो वसुंधरा के नेतृत्व से खुश नहीं है। राजस्थान के इस चुनावी मौसम में ये नारा भी खूब ट्रेंड कर रहा है, “मोदी तुझसे बैर नहीं, वसुंधरा तेरी खैर नहीं।” अगर बेनीवाल अपने मकसद में कामयाब हो जाते हैं तो ये निश्चित रूप से कांग्रेस के लिए बड़ा झटका होगा।